Üdvözlöm! Nevem Dimitri Vlassis. Az antikorrupciós program vezetője vagyok, az Egyesült Nemzetek Szervezete Kábítószer-ellenőrzési és Bűnügyi Hivatalában.
A korrupcióval kapcsolatban három mítosz létezik. Az első: Nem én voltam, hanem a másik illetö. Ez hibás.
A korrupció két félen múlik: valaki, aki pénzt ajánl és egy másik, aki azt elfogadja. Mindketten bűnösök.
A második: A korrupció áldozat nélküli bűncselekmény. Csak egy kis kenőanyag a fogaskerekekre.
Nem. A korrupció károsítja az integritást, aláássa a bizalmat. Ez rejtett többletköltség, mely tönkreteheti a jó hírnevet és életeket.
A harmadik mítosz: Semmit sem lehet tenni a korrupció ellen, ez az üzleti tevékenység része. Nos, ez ismét hibás megállapítás.
Semmi sem elkerülhetetlen a korrupcióval kapcsolatosan. Az integritás kultúrája felválthatja a csalás kultúráját.
Általában, az üzleti élet szereplői helyesen akarnak cselekedni, helyes dolgokat tenni. De néha furcsa, különösen trükkös helyzetekben találhatjuk magunkat, illetve lehetünk,
amikor vesztegetést kínálnak fel annak érdekében, hogy versenyelőnyhöz lehessen jutni vagy pedig megkönnyíteni üzletet/eket.
Mit tehet a korrupció megállítása érdekében?
Az Egyesült Nemzetek Szervezete Korrupció elleni Egyezménye olyan intézkedéseket tartalmaz, amely a vállalkozásokra is vonatkoznak, nem csak a kormányokra.
Az Egyezményt a Közgyűlés fogadta el 2003-ban és 2005-ben lépett hatályba.
A mai napig, világviszonylatban, négyből három ország ratifikálta
azt jelezve, hogy a világ e szerződést tartja a legjobb keretnek a korrupció megelőzésére és leküzdésére, a köz- és magánszférában egyaránt.
Az Egyezmény az első világméretű, jogilag kötelező eszköz, amely négy kulcsterületen is újszerű intézkedéseket vezet be:
korrupciómegelőzés, bűncselekménnyé nyilvánítás, nemzetközi együttműködés és ellopott javak visszaszerzése.
Mint ahogy a szerződés jogilag kötelező érvényű azok számára, akik aláírják, a nemzetközi szerződés is ugyanúgy köti azokat, akik azt ratifikálják.
Ugyanakkor az a tény, hogy csak az államok képesek szerződést ratifikálni és kötelezettségeket vállalni,
nem jelenti azt, hogy az nincs hatással a magánszektorra.
Az ENSZ Korrupció elleni Egyezménye számos rendelkezést tartalmaz, amelyek államoknak címezve közvetlen hatással vannak a vállalatokra.
Ez az e-tanulási eszköz elmagyarázza, hogy melyek ezek, és hogyan lehet megvalósítani őket.
Az üzleti élet sokat veszít a korrupció miatt és jelentős befolyása is van a megállítására.
Több ezer vállalat fogott össze az Egyesült Nemzetek Szervezete Globális Megállapodás keretében,
amelynek 10. alapelve kimondja, hogy „A vállalkozásoknak fel kell lépniük a korrupció minden formája ellen, ideértve a zsarolást és a vesztegetést.”
Az ENSZ korrupcióellenes Egyezménye olyan intézkedések katalógusa, amelyre figyelemmel kell lenni
annak érdekében, hogy tiszteletben tartsuk az Egyesült Nemzetek Szervezetével kötött korrupcióellenes megállapodását.
Ezzel az eszközzel felkészültebb lesz az integritás erösítésére a mindennapi munkában, továbbá, hogy jobban hozzájárulhasson egy igazságos és tisztességes munkahelyi környezethez.